Barokkhager gikk gradvis av moten fra andre halvdel av 1700-tallet og ble erstattet av et romantisk landskapsideal, preget av et mindre formelt og mer organisk, naturlig uttrykk. Da Benjamin Wegner og Henriette Wegner overtok Frogner i 1836 omskapte de hagen til romantisk landskapspark (i det som også har blitt beskrevet som «engelsk» stil) i tråd med datidens ideal. Wegners romantiske landskapspark består fortsatt i området ved herregårdsbygningene.